Qaf
<s>U ime Allaha, Milostivog, Samilosnog!</s><s>1. Kaf.</s><s>Tako Mi Kur’ana slavnog,</s>

<s>2. o­ni se čude što im je došao jedan od njih da ih opominje, pa, nevjernici, govore: "To je čudna stvar:</s>

<s>3. zar kad pomremo i zemlja postanemo...?</s><s>Nezamisliv je to povratak!"*</s>

<s>4. Mi znamo šta će od njih zemlja oduzeti, u nas je Knjiga u kojoj se sve čuva.</s>

<s>5. o­ni, međutim, poriču Istinu koja im dolazi i smeteni su.</s>

<s>6. A zašto ne pogledaju nebo iznad sebe? - kako smo ga sazdali i ukrasili i kako u njemu nema nereda!</s>

<s>7. A Zemlju smo rasprostrli i po njoj nepomična brda pobacali i dali da iz nje niče raznovrsno prekrasno bilje,</s>

<s>8. da bi razmislio i opomenuo se svaki rob koji se Gospodaru svome obraća.</s>

<s>9. Mi s neba spuštamo vodu kao blagoslov, i činimo da, uz pomoć njenu, niču vrtovi i žito koje se žanje</s>

<s>10. i visoke palme u kojih su zameci nagomilani jedni iznad drugih,</s>

<s>11. kao hranu robovima, i Mi njome oživljavamo mrtav predjel; takvo će biti i oživljenje.</s>

<s>12.</s><s>Prije njih poricali su narod Nuhov, i stanovnici Ressa, i Semud</s>

<s>13. i Ad, i narod faraonov, i narod Lutov,</s>

<s>14. i stanovnici Ejke i narod Tubba; svi su o­ni poslanike lažnim smatrali i kaznu Moju zaslužili.</s>

<s>15.</s><s>Pa zar smo prilikom prvog stvaranja malaksali?</s><s>Ne, ali o­ni u ponovno stvaranje sumnjaju.</s>

<s>16.</s><s>Mi stvaramo čovjeka i znamo šta mu sve duša njegova haje, jer Mi smo njemu bliži od vratne žile kucavice.</s>

<s>17.</s><s>Kad se dvojica sastanu i sjednu jedan s desne, a drugi s lijeve strane,*</s>

<s>18. o­n ne izusti ni jednu riječ, a da pored njega nije prisutan o­naj koji bdije.</s>

<s>19.</s><s>Smrtne muke će zbilja doći - to je nešto od čega ne možeš pobjeći</s>

<s>20. i u rog će se puhnuti - to je Dan kojim se prijeti -</s>

<s>21. i svako će doći, a s njim i vodič i svjedok.</s>

<s>22.</s><s>"Ti nisi mario za ovo, pa smo ti skinuli koprenu tvoju, danas ti je oštar vid."</s>

<s>23.</s><s>A drug njegov će reći:* "Ovaj, pored mene, spreman je."*</s>

<s>24.</s><s>"Baci u Džehennem svakog nezahvalnika, inadžiju,</s>

<s>25. koji je branio da se čine dobra djela i koji je nasilnik i podozriv bio,</s>

<s>26. koji je pored Allaha u drugog boga vjerovao - zato ga baci u patnju najtežu!"</s>

<s>27.</s><s>A drug njegov će reći: "Gospodaru naš, ja ga nisam silom zaveo, sam je u velikoj zabludi bio."</s>

<s>28.</s><s>"Ne prepirite se preda Mnom!" - reći će o­n - "još davno sam vam zaprijetio,</s>

<s>29.</s><s>Moja Riječ se ne mijenja i Ja nisam prema robovima svojim nepravičan."</s>

<s>30.</s><s>Na dan kada upitamo Džehennem: "Jesi li se napunio?" - o­n će odgovoriti: "Ima li još?"</s>

<s>31.</s><s>A Džennet će biti primaknut čestitima, neće biti ni od jednog daleko -</s>

<s>32.</s><s>"Ovo je o­no što vam je obećano, svakome o­nome koji se kajao i čuvao,</s>

<s>33. koji se Milostivoga bojao, iako Ga nije vidio, i koji je srce odano donio.</s>

<s>34.</s><s>Uđite u nj, u miru, ovo je Dan vječni!"</s>

<s>35.</s><s>U njemu će imati što god zažele - a od Nas i više.</s>

<s>36.</s><s>A koliko smo naroda prije ovih uništili, koji su moćniji od njih bili, pa su po svijetu utočište tražili - od propasti spasa ima li?!</s>

<s>37.</s><s>U tome je, zaista, pouka za o­noga ko razum ima ili ko sluša, a priseban je.</s>

<s>38.</s><s>Mi smo stvorili nebesa i Zemlju i o­no što je između njih - za šest vremenskih razdoblja, i nije Nas ophrvao nikakav umor.</s>

<s>39.</s><s>Zato strpljivo podnosi o­no što o­ni govore i veličaj Gospodara svoga i zahvaljuj Mu prije sunčeva izlaska i prije zalaska,</s>

<s>40. i veličaj Ga noću i poslije obavljanja molitvi.</s>

<s>41.</s><s>I osluškuj!</s><s>Dan kada će glasnik pozvati iz mjesta koje je blizu,</s>

<s>42.</s><s>Dan kada će o­ni čuti istinit glas - to će biti Dan oživljenja.</s>

<s>43.</s><s>Mi, zaista, dajemo život i dajemo smrt, i sve će se Nama vratiti!</s>

<s>44.</s><s>A na Dan kada će nad njima zemlja popucati o­ni će žurno izići; biće to oživljenje, za Nas lahko.</s>

<s>45.</s><s>Mi dobro znamo što o­ni govore; ti ih ne možeš prisiliti, nego podsjeti Kur’anom o­noga koji se prijetnje Moje boji!</s>

<s>(Kur'an Časni)</s>

